У Барысаве маладых педагогаў чакала метадычная гасціная “Арганізацыя ўзаемадзеяння раённага вучэбна-метадычнага кабінета з маладымі спецыялістамі першага года работы”. Найбольш усіх зацікавіла правядзенне “адкрытага мікрафона” для ўдзельнікаў марафону. Маладыя настаўнікі маглі падзяліцца сваімі дасягненнямі ці праблемамі, задаць пытанні і паскардзіцца, параіць нешта калегам і папрасіць парады. Многія скарысталі гэтую магчымасць, і ў педагогаў атрымаўся змястоўны, адкрыты і часам востры дыялог.